
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 412 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση επταμελούς ομάδας εργασίας στη Γενι¬ 
κή Γραμματεία Πολιτικής Προστασίας του ΥΠ.ΕΣ. 

Δ.Δ.Α. 1 

Ανάληψη από την Υπηρεσία Πολιτικής Αεροπορίας 
υπηρεσιών ελέγχων ασφάλειας αερομεταφορών 

σε Αερολιμένες ευθύνης της. 2 

Τροποποίηση Παραρτήματος «ΕΘΝΙΚΟΥ ΕΚΠΑΙΔΕΥ¬ 
ΤΙΚΟΥ ΠΡΟΓΡΑΜΜΑΤΟΣ ΑΕΡΟΠΟΡΙΚΗΣ ΑΣΦΑ¬ 
ΛΕΙΑΣ». 3 


ΑΠΟΦΑΣΕΙΣ 

Αριθμ. 1475 (1) 


Σύσταση επταμελούς ομάδας εργασίας στη Γ ενική Γ ραμ¬ 
ματεία Πολιτικής Προστασίας του ΥΠ.ΕΣ.Δ.Δ.Α. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α.) Του άρθρου 18 παρ. 18 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ Α' 107). 

β.) Του άρθρου 90 του Κώδικα Νομοθεσίας για την 
«Κυβέρνηση και Κυβερνητικά Όργανα» που κυρώθηκε με 
το πρώτο άρθρο του π.δ. 63/2005 (ΦΕΚ Α' 98). 

γ.) Του άρθρου 6 του ν. 3013/2002 (ΦΕΚ Α' 102) «Ανα¬ 
βάθμιση Πολιτικής Προστασίας και άλλες διατάξεις», 
σύμφωνα με τις οποίες αποστολή της Γενικής Γραμ¬ 
ματείας Πολιτικής Προστασίας είναι μεταξύ άλλων και 
ο συντονισμός όλων των δράσεων πρόληψης των κα¬ 
ταστροφών. 

2. Το γεγονός ότι η έκδοση του χάρτη πρόβλεψης 
κινδύνου πυρκαγιών αποτελεί στρατηγικό εργαλείο 
προληπτικού σχεδιασμού, οργάνωσης και ετοιμότητας 
των εμπλεκομένων φορέων. 

3. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος των εγγε¬ 
γραμμένων πιστώσεων στον ΚΑΕ 0515 του προϋπολογι¬ 
σμού εξόδων του ΥΠ.ΕΣ.Δ.Δ.Α. οικονομικού έτους 2007, 
αποφασίζουμε: 


23 Μαρτίου 2007 

1. Συνιστούμε στη Γ ενική Γ ραμματεία Πολιτικής Προ¬ 
στασίας του Υπουργείου Εσωτερικών Δημόσιας Διοί¬ 
κησης και Αποκέντρωσης επταμελή (7) μελή Ομάδα 
Εργασίας διάρκειας έξι (6) μηνών, συγκροτούμενη από 
υπαλλήλους δημοσίων υπηρεσιών και φορέων του ευ¬ 
ρύτερου δημόσιου τομέα, καθώς και ιδιώτες με ειδικές 
γνώσεις, επιστημονική κατάρτιση και πείρα σε θέματα 
σχετικά με το έργο της Ομάδας. 

2. Έργο της Ομάδας θα είναι η έκδοση ημερήσιου 
δελτίου πρόβλεψης κινδύνου πυρκαγιών υπό μορφή θε¬ 
ματικού χάρτη και η εκτέλεση αυτού είναι πέραν του 
κανονικού ωραρίου εργασίας. 

3. Ο χρόνος έναρξης λειτουργίας της ομάδας ορίζεται 
η 1.5.2007 που συμπίπτει με την έναρξη της αντιπυρικής 
περιόδου και λήξης ορίζεται η 31.10.2007. 

4. Ο ορισμός του Προέδρου και των μελών θα γίνει με 
νεώτερη απόφαση του Υπουργού Εσωτερικών Δημόσιας 
Διοίκησης και Αποκέντρωσης. 

5. Ο Πρόεδρος της Ομάδας υποχρεούται σε τακτικά 
χρονικά διαστήματα να ενημερώνει για την πορεία των 
εργασιών της, την πολιτική ηγεσία του Υπουργείου Εσω¬ 
τερικών Δημόσιας Διοίκησης και Αποκέντρωσης. 

6. Στον Πρόεδρο και τα μέλη θα καταβληθεί μηνιαία 
αποζημίωση, το ύψος της οποίας θα καθορισθεί με κοινή 
υπουργική απόφαση των Υπουργών Εσωτερικών Δημό¬ 
σιας Διοίκησης και Αποκέντρωσης και Οικονομίας και 
Οικονομικών σύμφωνα με τις διατάξεις του άρθρου 17 
του ν. 3205/2003 (ΦΕΚ Α' 297). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2007 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθμ. Δ15/Α/8764/745 (2) 

Ανάληψη από την Υπηρεσία Πολιτικής Αεροπορίας υπη¬ 
ρεσιών ελέγχων ασφάλειας αερομεταφορών σε Αε¬ 
ρολιμένες ευθύνης της. 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 24 παρ. 2 και 3 του ν.δ. 714/ 
1970 «περί ιδρύσεως ΔΕΜ παρά τω Υπουργείω Συγκοινωνι- 

ών και οργανώσεως της ΥΠΑ», (ΦΕΚ 238 Α), όπως συμπλη¬ 
ρώθηκαν με το άρθρο 10 παρ. 15 εδ.β' του ν. 2801/2000 
«περί ρυθμίσεως θεμάτων αρμοδιότητας Υπουργείου 
Μεταφορών και άλλες διατάξεις» (ΦΕΚ 46 Α), καθώς και 
με τον άρθρο 3 παρ. 3 του ν. 3103/2003 «περί έκδοσης 
διαβατηρίων από την Ελληνική Αστυνομία και άλλες δι¬ 
ατάξεις» (ΦΕΚ 23 Α). 

2. Τον Ε.Κ. υπ’ αριθμ. 2320 της 16.12.2002 του Ευρωπα¬ 
ϊκού Κοινοβουλίου και του Συμβουλίου «για τη θέσπιση 
κοινών κανόνων στο πεδίο της ασφάλειας της πολιτικής 
αεροπορίας». 

3. Τον Εθνικό Κανονισμό Ασφάλειας Πολιτικής Αερο¬ 
πορίας (ΕΚΑΠΑ) που κυρώθηκε με την υπ’ αριθμ. Δ15/ 
Α/40447/3750/13.10.2004 (ΦΕΚ ΒΊ624/2.11.2004) διυπουρ¬ 
γική απόφαση. 

4. Τις διατάξεις του ν. 2518/1997 «περί προϋποθέσεων 
λειτουργίας ιδιωτικών επιχειρήσεων παροχής υπηρεσι¬ 
ών ασφάλειας» (ΦΕΚ 164 Α), όπως τροποποιήθηκε με το 
άρθρο 10 παρ.15 εδ. α' του ν. 2801/2000. 

5. Το π.δ. 141/1991 «περί αρμοδιοτήτων οργάνων και 
οργάνωση υπηρεσιών Υπουργείου Δημόσιας Τάξης», 
όπως τροποποιήθηκε μεταγενέστερα με το π.δ. 190/2001 
(ΦΕΚ 155 Α). 

6. Την υπ’ αριθμ. Δ15/Α/30950/2660/3.8.2004 από¬ 
φαση των Υπουργών Μεταφορών-Επικ/νιών και Δημ. 
Τάξης «περί ανάληψης από την ΥΠΑ υπηρεσιών επί 
θεμάτων ασφάλειας στους αερολιμένες ευθύνης 
της» (ΦΕΚ Β 1217/9.8.04) καθώς τις υπ’ αριθμ. Δ15/Α- 
Β/49495/4421/8.12.2006 και Δ15/Α-Β/45964/4153/18.11.20 04 
κοινές υπουργικές αποφάσεις (ΦΕΚ Β 1989/31.12.2004). 

7. Την δεδηλωμένη βούληση του Υπουργείου Δημόσιας 
Τάξης (όπως εκφράζεται και με το υπ’ αριθμ. 140/62/ 
ΙΔ/107-λ/13.6.2006 έγγραφο) για αποδέσμευση των αστυ¬ 
νομικών δυνάμεων από τους ελέγχους ασφαλείας στους 
ελληνικούς αερολιμένες. 

8. Την ανάγκη ομαλής και ασφαλούς αεροπορικής 
διακίνησης προσώπων και αγαθών, καθώς και ομαλής 
και ασφαλούς λειτουργίας των αερολιμένων με την πα¬ 
ροχή των προβλεπομένων από τη νομοθεσία υπηρεσιών 
ασφάλειας αερομεταφορών. 

9. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατι¬ 
κού προϋπολογισμού, εκτιμωμένου ύψους εννιά εκα¬ 
τομμυρίων επτακοσίων χιλιάδων (9.700.000), η οποία 
θα καλυφθεί από τις πιστώσεις προϋπολογισμού ΥΠΑ, 
ειδικός φορέας 39/120 οικονομικού έτους 2007 Κ.Α.Π 
5183, αποφασίζουμε: 

1. Η Υπηρεσία Πολιτικής Αεροπορίας αναλαμβάνει 
τις υπηρεσίες ασφάλειας αερομεταφορών που μέχρι 
σήμερα παρείχε το Υπουργείο Δημόσιας Τάξης (ΕΛΑΣ) 
στους κρατικούς αερολιμένες Θεσσαλονίκης «Μακε¬ 
δονία», Ηρακλείου «Καζαντζάκης», Ρόδου «Διαγόρας», 
Κέρκυρας «Καποδίστριας», Χανιών «Δασκαλογιάννης» 
και Κω «Ιππποκράτης» όσον αφορά α) τον προληπτικό 
έλεγχο ασφαλείας προσώπων/χειραποσκευών/φορτίου 
και ταχυδρομείου β) τον έλεγχο πρόσβασης προσώπων 
και οχημάτων και γ) την φύλαξη των εγκαταστάσεων 
των αερολιμένων με στατικές φυλάξεις και με περιπο¬ 
λίες στους ελεγχόμενους και μη χώρους των αερολι¬ 
μένων. 

2. Η ακριβής ημερομηνία ανάληψης παροχής των ανω¬ 
τέρω υπηρεσιών ασφάλειας αερομεταφορών στους έξι 


αερολιμένες με ευθύνη της ΥΠΑ και ταυτόχρονης απο¬ 
δέσμευσης της ΕΛΑΣ από τις παραπάνω υπηρεσίες, θα 
οριστεί με άλλη απόφασή μας, σύμφωνα με τα προβλε- 
πόμενα στην παρ. 3 του άρθρου 24 του ν.δ. 714/1970, 
όπως προστέθηκε με την παρ. 3 του ν. 3103/2003. 

3. Η αρμοδιότητα ελέγχου αποσκευών στους αναφε- 
ρόμενους στην παρ. 1 της παρούσας κρατικούς αερολι¬ 
μένες εξακολουθεί να παραμένει στην ΥΠΑ, όπως προ- 
βλέφθηκε με την υπ’ αριθμ. Δ15/Α/30950/2660/3.8.2004 
απόφαση των Υπουργών Μεταφορών - Επικ/νιών και 
Δημ.Τάξης «περί ανάληψης από την ΥΠΑ υπηρεσιών 
επί θεμάτων ασφάλειας στους αερολιμένες ευθύνης 
της» (ΦΕΚ Β 1217/9.8.2004) καθώς τις υπ’αρ.Δ15/Α- 
Β/49495/4421/8.12.20 06 και Δ15/Α-Β/45964/4153/18.11.2004 
κοινές υπουργικές αποφάσεις (ΦΕΚ Β 1989/31.12.2004). 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 8 Μαρτίου 2007 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΛΙΑΠΗΣ ΒΥΡΩΝ ΠΟΛΥΔΩΡΑΣ 

-♦- 

Αριθμ. Δ15/Α/9081/876 (3) 

Τροποποίηση Παραρτήματος «ΕΘΝΙΚΟΥ ΕΚΠΑΙΔΕΥ¬ 
ΤΙΚΟΥ ΠΡΟΓΡΑΜΜΑΤΟΣ ΑΕΡΟΠΟΡΙΚΗΣ ΑΣΦΑΛΕΙ¬ 
ΑΣ». 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

α. Την παρ. Ια του άρθρου 16 και του άρθρου 24 του 
ν.δ. 714/1970 «περί ιδρύσεως Δ/νσεως Εναερίων Μεταφο¬ 
ρών παρά τω Υπουργεία) Συγκοινωνιών και Οργανώσεως 
της ΥΠΑ (ΦΕΚ. Α/238), όπως τροποποιήθηκε με το ν. 
1340/1983 ( ΦΕΚ. Α/35) και το άρθρο 13 του ν. 3082/2002 
(ΦΕΚ Α 316). 

β. Το π.δ. 56/1989 « περί Οργανισμού της ΥΠΑ», όπως 
αυτό τροποποιήθηκε με το π.δ. 439/1989 (ΦΕΚ Α190), το 
π.δ. 35/1993 (ΦΕΚ. Α/13) και το π.δ. 80/1996 (ΦΕΚ Α/62). 

γ. Τις διατάξεις του Κανονισμού (ΕΚ) 2320/2002 του 
Ευρωπαϊκού Κοινοβουλίου και του Συμβουλίου για τη 
θέσπιση κοινών κανόνων στο πεδίο της ασφάλειας της 
πολιτικής αεροπορίας. 

δ. Το άρθρο 25 της υπ’ αριθμ. Δ15/Α/40447/3750/13.10.2004 
(ΦΕΚ Β/1624) διϋπουργικής απόφασης με την οποία 
εγκρίθηκε ο Εθνικός Κανονισμός Ασφάλειας της Πολι¬ 
τικής Αεροπορίας από έκνομες ενέργειες (ΕΚΑΠΑ). 

ε. Τις απαιτήσεις των διεθνών Οργανισμών (ΙΟΑΟ, 
ΕΟΑΟ) για την θεσμοθέτηση μιας εθνικής εκπαιδευτικής 
πολιτικής στον τομέα ασφάλειας αερομεταφορών. 

στ. Την ανάγκη τροποποίησης του Παραρτήματος 
του υφιστάμενου Εθνικού Εκπαιδευτικού Προγράμμα¬ 
τος Αεροπορικής Ασφάλειας (υπ’ αριθμ. Δ15/Α/21836/ 
2115/10.6.2005 απόφαση, ΦΕΚ 871Β) προκειμένου να δι¬ 
ευκρινιστούν ή να συμπληρωθούν οι αναλυτικές απαι¬ 
τήσεις εκπαιδεύσεων ασφάλειας πολιτικής αεροπορίας 
ανά κατηγορία προσωπικού, με στόχο όλα τα άτομα, 
που έχουν άμεση ή έμμεση σχέση με το αεροπορικό 

έργο και την ασφάλεια των αερομεταφορών να γνω¬ 
ρίζουν τις απαιτούμενες ενέργειες στις περιπτώσεις 
εκνόμων ενεργειών κατά της πολιτικής αεροπορίας, 
αποφασίζουμε: 

Τροποποιούμε το Παράρτημα του Εθνικού Εκπαι¬ 
δευτικού Προγράμματος Αεροπορικής Ασφάλειας που 
εγκρίθηκε με την υπ’ αριθμ. Δ15/Α/21836/2115/10.6.2005 
απόφαση του Διοικητή ΥΠΑ (ΦΕΚ 871Β), το οποίο δια¬ 
μορφώνεται ως ακολούθως: 

«ΠΑΡΑΡΤΗΜΑ 

ΤΟΥ ΕΘΝΙΚΟΥ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ 
ΑΕΡΟΠΟΡΙΚΗΣ ΑΣΦΑΛΕΙΑΣ 

1. ΑΠΑΙΤΗΣΕΙΣ ΠΡΟΓΡΑΜΜΑΤΟΣ ΕΚΠΑΙΔΕΥΣΗΣ ΑΣΦΑ¬ 
ΛΕΙΑΣ 

Για να είναι αποδεκτό ένα Εκπαιδευτικό Πρόγραμ¬ 
μα, πρέπει να επικεντρώνεται στις ιδιαίτερες ανάγκες 
εμπλοκής της κάθε κατηγορίας ή ομάδας εργαζομένων 
στην ασφάλεια της πολιτικής αεροπορίας. 

Οι καθοριζόμενες απαιτήσεις για εκπαίδευση περι- 
γράφονται ακολούθως. 

2. ΠΡΟΒΛΕΨΕΙΣ ΒΑΣΙΚΗΣ ΕΚΠΑΙΔΕΥΣΗΣ ΑΝΑ ΚΑΤΗ¬ 
ΓΟΡΙΑ ΠΡΟΣΩΠΙΚΟΥ - ΘΕΜΑΤΑ ΕΚΠΑΙΔΕΥΣΕΩΝ ΑΣΦΑ¬ 
ΛΕΙΑΣ 

2.1. ΠΡΟΣΩΠΙΚΟ ΔΙΟΙΚΗΣΗΣ ΤΟΜΕΑ ΑΣΦΑΛΕΙΑΣ ΦΟ¬ 
ΡΕΑ. 

Οι Υπεύθυνοι οι οποίοι ασκούν διοίκηση στον Τομέα 
Ασφάλειας φορέα αεροπορικής δραστηριότητας (π.χ 
Αερολιμενάρχες, Υπεύθυνοι διοίκησης αερομεταφορέ¬ 
ων, αντιπροσώπων αερομεταφορέων, εγκεκριμένων με¬ 
ταφορικών γραφείων, ταχυδρομικών φορέων, εταιρειών 
παροχής επίγειας εξυπηρέτησης κ.λπ.) πρέπει να πα¬ 
ρακολουθούν εκπαιδευτικά προγράμματα αεροπορικής 
ασφάλειας, που διοργανώνει η ΥΠΑ/Δ15. Για τον σκοπό 
αυτό κάθε φορέας αεροπορικής δραστηριότητας, κατά 
τα καθοριζόμενα στον Ε.Κ.Α.Π.Α., πρέπει να γνωστο¬ 
ποιεί στην ΥΠΑ τον αριθμό και τα προβλεπόμενα στην 
ανακοίνωση της ΥΠΑ στοιχεία των προς εκπαίδευση 
προσώπων του φορέα αυτής της κατηγορίας, προκει- 
μένου η ΥΠΑ να οργανώνει αναλόγως την αναγκαία 
εκπαιδευτική δράση. 

Μετά την περάτωση των υπόψη εκπαιδευτικών προ¬ 
γραμμάτων, χορηγούνται βεβαιώσεις παρακολούθησης 
από το ΣΠΟΑ/Γ. 

Θεματικές ενότητες προς ανάπτυξη: 

1. Διεθνές και εθνικό νομικό πλαίσιο 

2. Η Τρομοκρατία στην πολιτική αεροπορία 

3. Τύποι έκτακτης κατάστασης. Μέθοδοι αντιμετώ¬ 
πισής τους. 

4. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων. 

5. Διαδικασίες ασφάλειας προσωπικού εδάφους για 
την εξυπηρέτηση επιβατών, διαχείρισης αποσκευών, 
εξυπηρέτησης α/φών, διακίνησης αερομεταφερόμενου 
φορτίου και ταχυδρομικών αποστολών. 

6. Ασφάλεια αεροσκάφους στο έδαφος. 

7. Μορφές ποιοτικού ελέγχου αεροπορικών φορέων. 

8. Διαδικασίες έκδοσης και ελέγχου αδειών προσώπων 
και οχημάτων σε ελεγχόμενους χώρους αεροπορικών 
εγκαταστάσεων. 

9. Γ ενική ενημέρωση-ευαισθητοποίηση εργαζομένων 
σε θέματα ασφάλειας πολιτικής αεροπορίας. 


Η εκπαιδευτική ύλη προσαρμόζεται και διακρίνεται 
αναλόγως του αντικειμένου δραστηριότητας του προς 
εκπαίδευση προσωπικού (π.χ αερολιμένες, αερομετα¬ 
φορείς κ.λπ.). 

Η ελάχιστη συνολική διάρκεια ανάπτυξης των πιο 
πάνω θεμάτων καθορίζεται σε τουλάχιστον δώδεκα 
(12) εκπαιδευτικές ώρες. 

2.2. ΠΡΟΣΩΠΙΚΟ ΑΕΡΟΠΟΡΙΚΗΣ ΑΡΧΗΣ ΑΕΡΟΛΙΜΕΝΑ 
ΚΑΙ ΕΠΟΠΤΕΙΑΣ ΤΟΜΕΑ ΑΣΦΑΛΕΙΑΣ 

Το προσωπικό που είναι υπεύθυνο για την ανάπτυξη, 
οργάνωση και διαχείριση των Προγραμμάτων Ασφάλειας 
καθώς και για την παρακολούθηση και εποπτεία τήρησης 
των απαιτήσεων του ΕΚΑΠΑ και του προγράμματος ασφα¬ 
λείας του φορέα (Υπεύθυνοι Γ ραφείων Ασφάλειας κρατικών 
αερολιμένων, Υπεύθυνοι ασφάλειας και επόπτες ασφάλειας 
ιδιωτικών φορέων, όπως μη κρατικών αερολιμένων, αερο¬ 
μεταφορέων ή αντιπροσώπων αερομεταφορέων, εγκεκρι¬ 
μένων μεταφορικών γραφείων και ταχυδρομικών φορέων, 
φορέων εφοδιασμού α/φών, καθαρισμού και εταιρειών 
παροχής επίγειας εξυπηρέτησης) πρέπει να έχει ουσια¬ 
στική γνώση των απαιτήσεων και των διατιθέμενων μέσων 
ασφάλειας. Το προσωπικό αυτό πρέπει να έχει εκπαιδευτεί 
επαρκώς πριν από την ανάληψη των καθηκόντων του στη 
Σχολή Πολιτικής Αεροπορίας (ΥΠΑ/ΣΠΟΑ/Γ). 

Οι θεματικές ενότητες που απαιτείται να περιλαμβά¬ 
νονται στην συγκεκριμένη εκπαίδευση είναι: 

1. Διεθνές και εθνικό νομικό πλαίσιο 

2. Η Τρομοκρατία στην πολιτική αεροπορία 

3. Οργάνωση Τομέα ασφάλειας πολιτικής αεροπορ ίας- 
Συνεργασία Φορέων και Αρχών 

4. Τύποι έκτακτης κατάστασης- Μέθοδοι και Τεχνικές 
αντιμετώπισής της 

5. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων 

6. Διαδικασίες ασφάλειας προσωπικού εδάφους για 
την εξυπηρέτηση επιβατών, διαχείρισης αποσκευών, 
εξυπηρέτησης α/φών, διακίνησης αερομεταφερόμενου 
φορτίου και ταχυδρομικών αποστολών 

7. Ασφάλεια αεροσκάφους στο έδαφος 

8. Μορφές ποιοτικού ελέγχου αεροπορικών φορέων 

9. Διαδικασίες έκδοσης και ελέγχου αδειών προσώπων 
και οχημάτων σε ελεγχόμενους χώρους αεροπορικών 
εγκαταστάσεων 

10. Γενική ενημέρωση-ευαισθητοποίηση εργαζομένων 
σε θέματα ασφάλειας πολιτικής αεροπορίας. 

11. Όπλα - Εκρηκτικές ουσίες και μηχανισμοί 

12. Τεχνικές ελέγχων ασφάλειας 

13. Ηλεκτρονικά συστήματα και συσκευές ασφάλειας 

14. Τεχνικές έρευνας χειραποσκευών/αποσκευών υπο 
εξομοιούμενες συνθήκες 

15. Τεχνικές κατάρτισης και αξιολόγησης δοκιμών και 
ασκήσεων ασφάλειας. 

Η εκπαιδευτική ύλη προσαρμόζεται και διακρίνεται 
αναλόγως του αντικειμένου δραστηριότητας του προς 
εκπαίδευση προσωπικού (π.χ. αερολιμένες, αερομετα¬ 
φορείς κ.λπ.). 

Η ελάχιστη συνολική διάρκεια ανάπτυξης των πιο 
πάνω θεμάτων καθορίζεται σε τουλάχιστον τριάντα 
(30) εκπαιδευτικές ώρες. Μετά την περάτωση της εκ¬ 
παίδευσης αυτής διενεργείται εξέταση για τη χορήγηση 
Πιστοποιητικού επάρκειας από το ΣΠΟΑ/Γ. 

2.3. ΠΡΟΣΩΠΙΚΟ ΕΛΕΓΧΟΥ ΠΟΙΟΤΗΤΑΣ ΤΩΝ ΠΑΡΕΧΟ¬ 
ΜΕΝΩΝ ΥΠΗΡΕΣΙΩΝ (ΕΦΑΡΜΟΓΗΣ ΜΕΤΡΩΝ) ΑΣΦΑΛΕΙ¬ 
ΑΣ ΑΕΡΟΜΕΤΑΦΟΡΩΝ (ΕΠΙΘΕΩΡΗΤΕΣ) 

Το προσωπικό που ασχολείται με τον έλεγχο ποι¬ 
ότητας και αποτελεσματικότητας των καθιερωμένων 
ελέγχων ασφάλειας και την εν γένει παροχή υπηρεσιών 
προστασίας από έκνομες ενέργειες σε κάθε πολιτικό 
αερολιμένα ή εγκατάσταση που εξυπηρετεί την πολιτική 
αεροπορία, πρέπει να έχει ολοκληρώσει επιτυχώς τόσο 
τη βασική του εκπαίδευση ασφάλειας στην Υ.Π.Α./Σ.ΠΟ. 
Α/Γ., όσο και την πρακτική του ενημέρωση - εξοικείωση 
σε χώρους εργασίας, πριν από την υπεύθυνη ανάληψη 
των καθηκόντων του. 

Οι θεματικές ενότητες, που αφορούν στην πιστοποί¬ 
ηση του προσωπικού αυτής της κατηγορίας, είναι οι 
αυτές με τις αναφερόμενες στη ανωτέρω παρ. 2.2 του 
παρόντος, στις οποίες προστίθενται και οι ακόλουθες 
ενότητες: 

1. Εθνικές κανονιστικές διατάξεις που αφορούν την 
άσκηση των καθηκόντων των επιθεωρητών εντός της 
επικράτειας. Οδηγίες και ακολουθούμενες πρακτικές. 

2. Οδηγίες και ακολουθούμενες πρακτικές κατά την 
άσκηση των καθηκόντων των επιθεωρητών εκτός επι¬ 
κράτειας (ΙΟΑΟ, ΕΟΑΟ, Ε.Ε). 

3. Τεχνολογίες που υποστηρίζουν ή επηρεάζουν την 
ασφάλεια (τύποι συσκευών ή συστημάτων, αρχές επί 
των οποίων βασίζονται, όρια απόδοσής αυτών). 

4. Τύποι και τεχνικές επιθεωρήσεων ασφάλειας - Δι¬ 
αδικασίες αποτύπωσης και τεκμηρίωσης διαπιστώσε¬ 
ων. 

5. Επιτόπια πρακτική εξάσκηση καθηκόντων επιθεω¬ 
ρητών σε αερολιμένα και άλλες αεροπορικές εγκατα¬ 
στάσεις. 

Η ελάχιστη συνολική διάρκεια ανάπτυξης των πιο 
πάνω θεμάτων καθορίζεται σε τριάντα (30) τουλάχι¬ 
στον εκπαιδευτικές ώρες. Μετά την ολοκλήρωση της 
εκπαίδευσης και την διενέργεια εξετάσεων, χορηγεί¬ 
ται, από το ΣΠΟΑ/Γ, στους επιτυχόντες πιστοποιητικό 
Επιθεωρητή Ασφάλειας, σύμφωνα με τα οριζόμενα στο 
Εθνικό Πρόγραμμα Ποιοτικού Ελέγχου του Συστήματος 
Ασφάλειας Πολιτικής Αεροπορίας. 

2.4. ΠΡΟΣΩΠΙΚΟ ΙΔΙΩΤΙΚΩΝ ΕΠΙΧΕΙΡΗΣΕΩΝ ΠΑΡΟΧΗΣ 
ΥΠΗΡΕΣΙΩΝ ΑΣΦΑΛΕΙΑΣ ΑΕΡΟΜΕΤΑΦΟΡΩΝ 

Το προσωπικό των αδειοδοτημένων από την ΥΠΑ ιδι¬ 
ωτικών επιχειρήσεων παροχής υπηρεσιών ασφάλειας 
που απασχολείται: α) στην επιτήρηση και φύλαξη χώρων 
και αγαθών από έκνομες ενέργειες (ρυαιχίε), β) στην 
άσκηση ελέγχων ασφάλειας προσώπων/χειραποσκευ- 
ών/αποσκευών (δΟΓΟΟΠΟΓδ) γ) στην εποπτεία σημείων 
ελέγχων ασφάλειας (50γθθπθγ3 ευροη/ίεοΓε) σε πολιτι¬ 
κούς αερολιμένες ή εγκαταστάσεις που εξυπηρετούν 
την πολιτική αεροπορία και δ) στον έλεγχο και την 
έρευνα ασφαλείας α/φών, πρέπει να έχει ολοκληρώσει 
επιτυχώς τόσο την αναγκαία για την αδειοδότησή του 
προσφερόμενη από την Υ.Π.Α./Σ.ΠΟ.Α/Γ. σχετική βασική ή 
επαναληπτική εκπαίδευση ασφάλειας (και πιστοποίηση 
όπου απαιτείται), όσο και την πρακτική του ενημέρω¬ 
ση - εξοικείωση, πριν από την υπεύθυνη ανάληψη των 
καθηκόντων του. 

Οι θεματικές ενότητες της παρεχόμενης θεωρητικής 
και πρακτικής εκπαίδευσης καθώς και η διαδικασία 
πιστοποίησης και επαναξιολόγησης του προσωπικού 
αυτής της κατηγορίας αναλύονται διεξοδικά στα οι¬ 


κεία κεφάλαια του εκάστοτε ισχύοντος ΕΚΑΠΑ. Ειδι¬ 
κότερα κατά την εκπαίδευση των ελεγκτών ασφάλειας 
(εοΓθθΠθΓε), πέραν των προβλεπόμενων στον ΕΚΑΠΑ 
ωρών, παρέχεται ειδική επιπλέον πρακτική εκπαίδευση 
στις τεχνικές ελέγχων ασφάλειας διάρκειας τουλάχι¬ 
στον έξι (6) ωρών. 

2.5. ΠΡΟΣΩΠΙΚΟ ΕΔΑΦΟΥΣ ΕΞΥΠΗΡΕΤΗΣΗΣ ΕΠΙΒΑ¬ 
ΤΩΝ 

Το προσωπικό που ασχολείται με τον έλεγχο απο¬ 
δοχής (οΙίθοΚ-ίη) και επιβίβασης (όοαΓάίης) επιβατών 
εμπορικής πτήσης, αλλά και την εν γένει προώθηση 
προσώπων σε πτήσεις (π.χ. επιβαινόντων σε πτήση ίδιας 
χρήσης - οννη υεο ίΐίράί), επιβάλλεται προ της ανάλη¬ 
ψης εργασίας να έχει ενημερωθεί για τις απαιτήσεις 
προστασίας των πτήσεων από έκνομες ενέργειες, που 
αφορούν στην εργασία του και να έχει εκπαιδευτεί από 
την Υ.Π.Α./Σ.ΠΟ.Α/Γ, στα αντικείμενα: 

1. Διεθνές και εθνικό νομικό πλαίσιο 

2. Οργάνωση ασφάλειας πολιτικής αεροπορίας - Συ¬ 
νεργασία φορέων και Αρχών 

3. Η Τρομοκρατία στην πολιτική αεροπορία 

4. Τύποι έκτακτης κατάστασης 

5. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων 

6. Διαδικασίες ασφάλειας προσωπικού εδάφους για 
την εξυπηρέτηση επιβατών (έλεγχοι ταυτοπροσωπίας 
επιβατών, παραλαβή/ταυτοποίηση αποσκευών, χειρι¬ 
σμός απείθαρχων, ανεπιθύμητων, απελαυνόμενων επι¬ 
βατών) 

7. Διαδικασίες έκδοσης και ελέγχου αδειών προσώπων 
και οχημάτων σε ελεγχόμενους χώρους αεροπορικών 
εγκαταστάσεων 

8. Γ ενική ενημέρωση - ευαισθητοποίηση εργαζομένων 
σε θέματα ασφάλειας πολιτικής αεροπορίας. 

Η ελάχιστη συνολική διάρκεια ανάπτυξης των πιο 
πάνω θεμάτων καθορίζεται σε οκτώ (8) εκπαιδευτι¬ 
κές ώρες, μετά δε το πέρας αυτής χορηγείται, από το 
ΣΠΟΑ/Γ βεβαίωση παρακολούθησης. 

2.6. ΠΡΟΣΩΠΙΚΟ ΕΔΑΦΟΥΣ ΔΙΑΧΕΙΡΙΣΗΣ ΑΠΟΣΚΕΥΩΝ 
και ΕΞΥΠΗΡΕΤΗΣΗΣ Α/ΦΩΝ (ΒΑΜΡ ΗΑΝΩϋΝΟ) 

Το προσωπικό που ασχολείται με την διακίνηση και 
φόρτωση αποσκευών και το προσωπικό που ασχολείται 
με την εξυπηρέτηση αεροσκαφών στην πίστα είτε αυτά 
εξυπηρετούν εμπορικές ή άλλες πτήσεις (π.χ. πτήσεις 
ίδιας χρήσης - οννη υεο ίΐίράΐ), επιβάλλεται προ της 
υπεύθυνης ανάληψης εργασίας να έχει ενημερωθεί για 
τις απαιτήσεις προστασίας των πτήσεων από έκνομες 
ενέργειες, που αφορούν στην εργασία του και να έχει 
εκπαιδευτεί από το Σ.ΠΟ.Α/Γ στα ακόλουθα αντικεί¬ 
μενα: 

1. Διεθνές και εθνικό νομικό πλαίσιο 

2. Η Τρομοκρατία στην πολιτική αεροπορία 

3. Οργάνωση ασφάλειας πολιτικής αεροπορίας - Συ¬ 
νεργασία φορέων και Αρχών 

4. Τ ύποι έκτακτης κατάστασης 

5. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων 

6. Διαδικασίες ασφάλειας προσωπικού εδάφους αερο¬ 
μεταφορέων για τη διαχείριση αποσκευών και εξυπηρέ¬ 
τηση α/φών (διασφάλιση και διατήρηση ταυτοποίησης 
αποσκευών, ασφάλεια εφοδίων εδάφους, προστασία 

α/φους και αποσκευών από μη εξουσιοδοτημένη πρό¬ 
σβαση, αποσκευές ειδικής διαχείρισης, ασφάλεια λει¬ 
τουργίας «Ι_οεΙ και Ρουηό» 

7. Ασφάλεια αεροσκάφους στο έδαφος 

8. Διαδικασίες έκδοσης και ελέγχου αδειών προσώπων 
και οχημάτων σε ελεγχόμενους χώρους αεροπορικών 
εγκαταστάσεων 

9. Γενική ενημέρωση - ευαισθητοποίηση εργαζομένων 
σε θέματα ασφάλειας πολιτικής αεροπορίας. 

Η ελάχιστη συνολική διάρκεια ανάπτυξης των πιο 
πάνω θεμάτων καθορίζεται σε οκτώ (8) εκπαιδευτικές 
ώρες, με χορήγηση αντίστοιχων βεβαιώσεων παρακο¬ 
λούθησης από το ΣΠΟΑ/Γ. 

2.7. ΠΡΟΣΩΠΙΚΟ ΦΟΡΕΩΝ ΤΡΟΦΟΔΟΣΙΑΣ ΚΑΙ ΕΦΟ¬ 
ΔΙΑΣΜΟΥ Α/ΦΩΝ 

Το προσωπικό το οποίο δραστηριοποιείται στην 
παρασκευή, συσκευασία, αποθήκευση, διακίνηση και 
φόρτωση των εφοδίων και της τροφοδοσίας α/φών 
(φαγητά, ποτά, σχετικός εξοπλισμός) επιβάλλεται προ 
της υπεύθυνης ανάληψης των καθηκόντων του να έχει 
ενημερωθεί για τις απαιτήσεις προστασίας των εφοδί¬ 
ων αλλά και γενικότερα της προστασίας των πτήσεων 
από έκνομες ενέργειες και να έχει εκπαιδευτεί από το 
ΣΠΟΑ/Γ στα ακόλουθα αντικείμενα. 

1. Διεθνές και εθνικό νομικό πλαίσιο 

2. Η Τρομοκρατία στην πολιτική αεροπορία 

3. Οργάνωση ασφάλειας πολιτικής αεροπορίας- Συ¬ 
νεργασία φορέων και Αρχών 

4. Τύποι έκτακτης κατάστασης 

5. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων 

6. Διαδικασίες ασφάλειας προσωπικού φορέων τρο¬ 
φοδοσίας και εφοδιασμού α/φών (διασφάλιση αποθή¬ 
κευσης, διακίνησης και φόρτωσης) 

7. Ασφάλεια αεροσκάφους στο έδαφος 

8. Διαδικασίες έκδοσης και ελέγχου αδειών προσώπων 
και οχημάτων σε ελεγχόμενους χώρους αεροπορικών 
εγκαταστάσεων 

9. Γ ενική ενημέρωση - ευαισθητοποίηση εργαζομένων 
σε θέματα ασφάλειας πολιτικής αεροπορίας. 

Η ελάχιστη συνολική διάρκεια ανάπτυξης των πιο 
πάνω θεμάτων καθορίζεται σε έξι (6) εκπαιδευτικές 
ώρες, με χορήγηση αντίστοιχων βεβαιώσεων παρακο¬ 
λούθησης από το ΣΠΟΑ/Γ 

2.8 ΠΡΟΣΩΠΙΚΟ ΔΙΑΚΙΝΗΣΗΣ ΑΕΡΟΜΕΤΑΦΕΡΟΜΕΝΩΝ 
ΦΟΡΤΙΩΝ, ΤΑΧΥΔΡΟΜΙΚΩΝ ΑΠΟΣΤΟΛΩΝ ΚΑΙ ΤΑΧΥΜΕ- 
ΤΑΦΟΡΩΝ 

Το προσωπικό που δραστηριοποιείται στην προετοι¬ 
μασία, παραλαβή και προώθηση αερομεταφερόμενων 
φορτίων, ταχυδρομικών αποστολών και ταχυμεταφο- 
ρών, πρέπει να εκπαιδεύεται, από το Σ.ΠΟ.Α/Γ προ της 
ανάληψης των καθηκόντων του, στα παρακάτω θέματα 
ασφάλειας αερομεταφορών: 

1. Διεθνές και εθνικό νομικό πλαίσιο 

2. Η Τρομοκρατία στην πολιτική αεροπορία 

3. Οργάνωση ασφάλειας πολιτικής αεροπορίας- Συ¬ 
νεργασία φορέων και Αρχών 

4. Τύποι έκτακτης κατάστασης 

5. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων 


6. Διαδικασίες ασφάλειας προσωπικού διακίνησης 
αερομεταφερόμενου φορτίου, ταχυδρομικών αποστο¬ 
λών και ταχυμεταφορών (έλεγχοι ταυτοπροσωπίας πα- 
ραδίδοντος, αποθήκευση και διασφάλιση αποστολών, 
υποχρεώσεις εγκεκριμένων μεταφορικών γραφείων, 
γνωστών αποστολέων, συμβεβλημένων αποστολέων 
διενέργειας ελέγχων ασφάλειας, τήρηση αρχείου στοι¬ 
χείων) 

7. Αερομεταφερόμενα επικίνδυνα και ελεγχόμενα 
υλικά 

8. Όπλα - Εκρηκτικές ουσίες και συσκευές 

9. Ηλεκτρονικά συστήματα και συσκευές ασφάλειας 
εγκαταστάσεων πολιτικής αεροπορίας 

10. Διαδικασίες έκδοσης και ελέγχου αδειών προσώ¬ 
πων και οχημάτων σε ελεγχόμενους χώρους αεροπο¬ 
ρικών εγκαταστάσεων 

11. Μορφές ποιοτικού ελέγχου φορέων διακίνησης αε¬ 
ροπορικού φορτίου, ταχυδρομείου και εφοδίων 

12. Γενική ενημέρωση - ευαισθητοποίηση εργαζομένων 
σε θέματα ασφάλειας πολιτικής αεροπορίας 

Η ελάχιστη συνολική διάρκεια ανάπτυξης των πιο 
πάνω θεμάτων καθορίζεται σε δώδεκα (12) τουλάχιστον 
εκπαιδευτικές ώρες, χορηγείται δε μετά την ολοκλήρω¬ 
σή της στους εκπαιδευθέντες, από το ΣΠΟΑ/Γ, βεβαίωση 
παρακολούθησης. 

2.9. ΠΡΟΣΩΠΙΚΟ ΤΕΧΝΙΚΗΣ ΣΥΝΤΗΡΗΣΗΣ Ή ΕΞΥΠΗ¬ 
ΡΕΤΗΣΗΣ Α/ΦΩΝ- Α/Ω ΜΑΙΝΤΕΝΑΝΟΕ ΟΒ ΤΕΩΗΝΙΩΑΕ 
ΗΑΝΩΕΙΝΟ 

Το προσωπικό που ασχολείται με την τεχνική συντή¬ 
ρηση κι εξυπηρέτηση αεροσκαφών σε τεχνική βάση ή 
στην πίστα Αερολιμένα και ασχέτως των πτήσεων που 
αυτά εξυπηρετούν, δηλαδή είτε πρόκειται για α/φη που 
εξυπηρετούν εμπορικές είτε πρόκειται για α/φη που 
εξυπηρετούν άλλες πτήσεις (π.χ. πτήσεις αεροπορικών 
εργασιών - ασπαΙ ιλ/ογΙο), επιβάλλεται προ της υπεύθυνης 
ανάληψης εργασίας να έχει ενημερωθεί για τις απαιτή¬ 
σεις προστασίας των πτήσεων από έκνομες ενέργειες, 
που αφορούν στην εργασία του και να έχει εκπαιδευτεί 
από το Σ.ΠΟ.Α/Γ στα αντικείμενα: 

1. Διεθνές και εθνικό νομικό πλαίσιο 

2. Η Τρομοκρατία στην πολιτική αεροπορία 

3. Οργάνωση ασφάλειας πολιτικής αεροπορίας- Συ¬ 
νεργασία φορέων και Αρχών 

4. Τύποι έκτακτης κατάστασης 

5. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων 

6. Διαδικασίες ασφάλειας προσωπικού Τεχνικής συ¬ 
ντήρησης/εξυπηρέτησης α/φών (οργάνωση ασφάλει¬ 
ας κατά τη διεξαγωγή τεχνικών εργασιών των α/φών, 
ασφάλεια συσκευών και ανταλλακτικών) 

7. Ασφάλεια αεροσκάφους στο έδαφος 

8. Διαδικασίες έκδοσης και ελέγχου αδειών προσώπων 
και οχημάτων σε ελεγχόμενους χώρους αεροπορικών 
εγκαταστάσεων 

9. Γ ενική ενημέρωση - ευαισθητοποίηση εργαζομένων 
σε θέματα ασφάλειας πολιτικής αεροπορίας 

Η ελάχιστη συνολική διάρκεια ανάπτυξης των πιο πάνω 
θεμάτων καθορίζεται σε έξι (6) εκπαιδευτικές ώρες μετά 
δε το πέρας αυτής χορηγείται, από το ΣΠΟΑ/Γ βεβαίωση 
παρακολούθησης. 

2.10. ΕΝΔΟΕΤΑΙΡΙΚΕΣ ΕΚΠΑΙΔΕΥΣΕΙΣ ΦΟΡΕΩΝ ΓΙΑ ΤΙΣ 
ΕΝΟΤΗΤΕΣ ΤΩΝ ΠΑΡΑΓΡ. 2.5, 2.6, 2.7, 2.8 ΚΑΙ 2.9 

Πέραν από τα οριζόμενα στις προηγούμενες παραγρά¬ 
φους 2.5, 2.6, 2.7, 2.8 και 2.9, η εκπαίδευση του προσω¬ 
πικού αυτών των κατηγοριών δύναται να πραγματοποι¬ 
είται, μετά από έγκριση της ΥΠΑ/Δ15, από τον ίδιο τον 
φορέα προς το ίδιο αποκλειστικά προσωπικό του. Στις 
περιπτώσεις αυτές δύναται να χρησιμοποιεί, ως εκπαι¬ 
δευτές, ίδιο προσωπικό εν ενεργεία υπαλλήλων του, οι 
οποίοι έχουν τελευταία τουλάχιστον τριετή εμπειρία, 
ως προσωπικό Διοίκησης ή εποπτείας ασφάλειας του 
φορέα, έχουν περατώσει επιτυχώς την ειδική προς τού¬ 
το εκπαίδευση στο ΣΠΟΑ/Γ της ΥΠΑ και κατά προτίμη¬ 
ση διαθέτουν σχετικά πιστοποιητικά παρακολούθησης 
συναφών σεμιναρίων από διεθνείς οργανισμούς (ΙΟΑΟ, 
ΕΟΑΟ, ΙΑΤΑ κ.λπ.). 

Οι εν λόγω εκπαιδευτές, εφόσον πληρούν τις ανωτέ¬ 
ρω προϋποθέσεις, εξουσιοδοτούνται από την ΥΠΑ/Δ15 
κατόπιν αξιολόγησης της εκπαιδευτικής επάρκειας και 
ικανότητας ενός εκάστου αυτών. 

Στις περιπτώσεις αυτές οι φορείς υποχρεούνται να 
διαθέτουν εκπαιδευτική ύλη που να καλύπτει κατ' ελά- 
χιστον τις θεματικές ενότητες των ανωτέρω παρ. 2.5, 
2.6, 2.7, 2.8 και 2.9 καθώς και την απαιτούμενη υλικοτε- 
χνική υποδομή (κατάλληλες αίθουσες, εποπτικά μέσα 
διδασκαλίας κλπ.) για τις σχεδιαζόμενες εκπαιδεύσεις, 
στοιχεία τα οποία αξιολογούνται από την ΥΠΑ/Δ15 και 
το Σ.ΠΟ.Α/Γ στο πλαίσιο έγκρισης της όλης εκπαιδευ¬ 
τικής διαδικασίας των ενδιαφερομένων φορέων. Κατά 
την διεξαγωγή των εκπαιδεύσεων αυτών η ΥΠΑ δια¬ 
τηρεί το δικαίωμα παρακολούθησης και επιθεώρησης 
των δραστηριοτήτων αυτών στο πλαίσιο του Εθνικού 
Προγράμματος Ποιοτικού Ελέγχου Ασφάλειας Πολιτικής 
Αεροπορίας. 

Παράλληλα κάθε προγραμματιζόμενη νέα εκπαιδευ¬ 
τική σειρά γνωστοποιείται την ΥΠΑ/Δ15 μαζί με τις κα¬ 
ταστάσεις εκπαιδευτών και εκπαιδευομένων. 

Οι φορείς μετά την ολοκλήρωση των εν λόγω εκ¬ 
παιδευτικών προγραμμάτων παρέχουν στους εκπαι- 
δευθέντες βεβαιώσεις επιτυχούς παρακολούθησης, 
κοινοποιώντας ονομαστικές καταστάσεις αυτών στην 
ΥΠΑ/Δ15. 

2.11. ΙΠΤΑΜΕΝΟ ΠΡΟΣΩΠΙΚΟ ΑΕΡΟΜΕΤΑΦΟΡΕΩΝ 

2.11. α Το ιπτάμενο προσωπικό θαλάμου διακυβέρνησης 
και θαλάμου επιβατών μεταφορικού αεροσκάφους, πρέ¬ 
πει να έχει ολοκληρώσει επιτυχώς την προσφερόμενη 
από το Σ.ΠΟ.Α/Γ. βασική ή επαναληπτική εκπαίδευση 
ασφάλειας, καθώς και την σχετική πρακτική του ενη¬ 
μέρωση - εξοικείωση στο σχεδίασμά ασφάλειας του 
φορέα στον οποίο υπηρετεί, πριν από την υπεύθυνη 
ανάληψη των καθηκόντων του. 

Στα αξιολογούμενα γνωστικά αντικείμενα της προ- 
σφερόμενης από το Σ.ΠΟ.Α/Γ θεωρητικής και πρακτικής 
εκπαίδευσης του προσωπικού αυτής της κατηγορίας, 
πρέπει να περιλαμβάνονται, κατ' ελάχιστον τα εξής: 

1. Διεθνές και εθνικό νομικό πλαίσιο 

2. Η Τρομοκρατία στην πολιτική αεροπορία 

3. Οργάνωση ασφάλειας πολιτικής αεροπορίας - Συ¬ 
νεργασία φορέων και Αρχών 

4. Τύποι έκτακτης κατάστασης 

5. Διαδικασίες και μέτρα ασφάλειας αερολιμένων και 
εδικών αεροπορικών εγκαταστάσεων εντός και εκτός 
αερολιμένων 

6. Αερομεταφερόμενα επικίνδυνα και ελεγχόμενα 
υλικά 


7. Οπλα - Εκρηκτικές ουσίες και συσκευές 

8. Διαδικασίες έκδοσης και ελέγχου αδειών προσώπων 
και οχημάτων σε ελεγχόμενους χώρους αεροπορικών 
εγκαταστάσεων 

9. Ασφάλεια α/φους στο έδαφος ( έλεγχος και έρευνα 
ασφάλειας α/φους) 

10. Διαχείριση κρίσης εν πτήσει λόγω απειλής και 
εκδήλωσης έκνομης ενέργειας 

11. Αντιμετώπιση κρουσμάτων απείθαρχων επιβατών. 

Η ελάχιστη συνολική διάρκεια ανάπτυξης των πιο 

πάνω θεμάτων καθορίζεται σε οκτώ (8) εκπαιδευτικές 
ώρες, μετά δε τη επιτυχή ολοκλήρωσή της χορηγείται 
στους εκπαιδευθέντες, από το ΣΠΟ.Α/Γ, βεβαίωση πα¬ 
ρακολούθησης. 

2.11.β Ενδοεταιρικές Εκπαιδεύσεις Ασφάλειας ιπτάμε¬ 
νου προσωπικού. 

Πέραν από τα οριζόμενα στην προηγούμενη παρ. 2.11. 
α, η εκπαίδευση του ιπτάμενου προσωπικού δύναται να 
πραγματοποιείται, μετά από έγκριση της ΥΠΑ/Δ15, από 
τον ίδιο τον αερομεταφορέα προς το ίδιο αποκλειστικά 
προσωπικό του, με την χρησιμοποίηση ως εκπαιδευ¬ 
τών, ίδιου προσωπικού εν ενεργεία υπαλλήλων του, οι 
οποίοι έχουν τελευταία τουλάχιστον τριετή εμπειρία, 
ως ιπτάμενο προσωπικό θαλάμου διακυβέρνησης ή/και 
επιβατών, έχουν περατώσει επιτυχώς την ειδική προς 
τούτο εκπαίδευση στο ΣΠΟΑ/Γ της ΥΠΑ και κατά προ¬ 
τίμηση διαθέτουν σχετικά πιστοποιητικά παρακολού¬ 
θησης συναφών σεμιναρίων από διεθνείς οργανισμούς 
(ΙΟΑΟ, ΕΟΑΟ, ΙΑΤΑ κ.λπ.). 

Οι εν λόγω εκπαιδευτές, εφόσον πληρούν τις ανωτέ¬ 
ρω προϋποθέσεις, εξουσιοδοτούνται από την ΥΠΑ/Δ15 
κατόπιν αξιολόγησης της εκπαιδευτικής επάρκειας και 
ικανότητας ενός εκάστου αυτών. 

Στις περιπτώσεις αυτές οι αερομεταφορείς υποχρε- 
ούνται να διαθέτουν εκπαιδευτική ύλη που να καλύπτει 
κατ’ ελάχιστον τις θεματικές ενότητες της παρ. 2.11.α 
καθώς και την απαιτούμενη υλικοτεχνική υποδομή (κα¬ 
τάλληλες αίθουσες, εποπτικά μέσα διδασκαλίας κλπ.) 
για τις σχεδιαζόμενες εκπαιδεύσεις, στοιχεία τα οποία 
αξιολογούνται από την ΥΠΑ/Δ15 και το Σ.ΠΟ.Α/Γ στο 
πλαίσιο έγκρισης της όλης εκπαιδευτικής διαδικασίας 
των ενδιαφερομένων φορέων. Κατά την διεξαγωγή των 
εκπαιδεύσεων αυτών η ΥΠΑ διατηρεί το δικαίωμα πα¬ 
ρακολούθησης και επιθεώρησης των δραστηριοτήτων 
αυτών στο πλαίσιο του Εθνικού Προγράμματος Ποιοτι¬ 
κού Ελέγχου Ασφάλειας Πολιτικής Αεροπορίας. 

Παράλληλα κάθε προγραμματιζόμενη νέα εκπαιδευ¬ 
τική σειρά γνωστοποιείται την ΥΠΑ/Δ15 μαζί με τις κα¬ 
ταστάσεις εκπαιδευτών και εκπαιδευομένων. 

Οι αερομεταφορείς μετά την ολοκλήρωση των εν 
λόγω εκπαιδευτικών προγραμμάτων παρέχουν στους 
εκπαιδευθέντες βεβαιώσεις επιτυχούς παρακολούθη¬ 
σης, κοινοποιώντας ονομαστικές καταστάσεις αυτών 
στην ΥΠΑ/Δ15. 

Οι αερομεταφορείς οσάκις αναθέτουν τον έλεγχο και 
την έρευνα ασφάλειας των α/φών τους, που προβλέπο- 
νται στον ΕΚΑΠΑ, σε προσωπικό ιδιωτικών επιχειρήσεων 
παροχής υπηρεσιών ασφάλειας αερομεταφορών, με τις 
οποίες έχουν συμβληθεί, το προσωπικό αυτό πρέπει να 
έχει παρακολουθήσει την σχετική εκπαίδευση ασφάλει¬ 
ας αερομεταφορών στη ΣΠΟΑ/Γ και να έχει παρακο¬ 
λουθήσει με ευθύνη του αερομεταφορέα εκπαιδευτικά 
σεμινάρια σχετικά με έλεγχο και έρευνα ασφαλείας 

α/φους επί των συγκεκριμένων τύπων α/φών στα οποία 
πρόκειται να χρησιμοποιηθεί. Μετά την ολοκλήρωση 
των υπόψη σεμιναρίων ο αερομεταφορέας χορηγεί στο 
προσωπικό αυτό αντίστοιχες βεβαιώσεις. 

2.12. ΠΡΟΣΩΠΙΚΟ ΕΛΛΗΝΙΚΗΣ ΑΣΤΥΝΟΜΙΑΣ ΚΑΙ ΜΟ¬ 
ΝΑΔΩΝ ΓΕΑ ΕΜΠΛΕΚΟΜΕΝΩΝ ΣΤΗΝ ΕΦΑΡΜΟΓΗ ΚΑΙ 
ΥΠΟΣΤΗΡΙΞΗ ΤΩΝ ΠΡΟΓΡΑΜΜΑΤΩΝ ΑΣΦΑΛΕΙΑΣ ΠΟΛΙ¬ 
ΤΙΚΗΣ ΑΕΡΟΠΟΡΙΑΣ 

Το ένστολο προσωπικό της ΕΛ.ΑΣ και των Μονάδων 
του ΓΕΑ (προκειμένου για αεροδρόμια κοινής χρήσης 
με την ΥΠΑ) το οποίο δραστηριοποιείται: α) στην επιτή¬ 
ρηση και φύλαξη εγκαταστάσεων από έκνομες ενέργει¬ 
ες και β) στην άσκηση ελέγχων ασφάλειας (εσΓθθπίηρ) 
επιβατών/χειραποσκευών/αποσκευών, πρέπει να έχει 
παρακολουθήσει ειδικό εκπαιδευτικό πρόγραμμα αε¬ 
ροπορικής ασφάλειας (σύμφωνα με τα τελευταία δύο 
εδάφια της παρ. 2.4.α του κυρίως μέρους της υπ’ αριθμ. 
Δ15/Α/21836/2115/10.6.2005 απόφασης - Εθν. Εκπαιδευτ. 
Πρόγραμμα Αερ. Ασφάλειας) στο οποίο δίδεται έμφα¬ 
ση στις διαδικασίες και τεχνικές ελέγχου πρόσβασης 
προσώπων/οχημάτων και ελέγχου επιβατών/χειραπο- 
σκευών/αποσκευών. 

2.13. ΟΠΛΙΣΜΕΝΟΙ ΣΥΝΟΔΟΙ ΠΤΗΣΕΩΝ - 3ΚΥ 
ΜΑΒ3ΗΑΕ3 

Η εκπαίδευση (βασική, εξοικείωσης και διατήρησης 
ικανότητας) των οπλισμένων συνοδών Ελληνικών εμπο¬ 
ρικών πτήσεων της πολιτικής αεροπορίας πραγματο¬ 
ποιείται σε συνεργασία ΥΠΑ και ΕΛ.ΑΣ, σύμφωνα με 
τα διαλαμβανόμενα σε ειδική επί του θέματος αυτού 
Τεχνική Οδηγία. 

2.14. ΠΡΟΣΩΠΙΚΟ ΕΞΥΠΗΡΕΤΗΣΗΣ ΑΕΡΟΝΑΥΤΙΛΙΑΣ 

Στο προσωπικό της ΥΠΑ που ασκεί καθήκοντα ελέγ¬ 
χου εναέριας κυκλοφορίας και στο λοιπό προσωπικό 
που εμπλέκεται στη εξυπηρέτηση της αεροναυτιλίας 
παρέχεται, μετά από εισήγηση της ΥΠΑ/Δ15, εκπαίδευση 
στον τομέα ασφάλειας αερομεταφορών, ως τμήμα της 
προβλεπόμενης κατά κλάδο βασικής εκπαίδευσής του 
στη Σ.ΠΟ.Α. 

2.15. ΠΡΟΣΩΠΙΚΟ ΣΥΝΤΗΡΗΣΗΣ ΚΑΙ ΑΞΙΟΛΟΓΗΣΗΣ 
ΕΠΙΔΟΣΕΩΝ ΣΥΣΚΕΥΩΝ ΚΑΙ ΣΥΣΤΗΜΑΤΩΝ ΕΞΟΠΛΙ¬ 
ΣΜΟΥ ΑΣΦΑΛΕΙΑΣ 

2.15. α Συσκευές και Συστήματα Ασφαλείας που χρή- 
ζουν ελέγχου, συντήρησης και σχετικής ρύθμισης εί¬ 
ναι οι ακόλουθες: Χ-ΒΑΥε, 1Λ/ΤΜΩ, ΗΗΜΩ, ΗΒ3, ΒΒ3, 
Εϋ3, ΕΩϋ3, ΟΤ, Ασοθδδ ΟοπΙγοΙ, ΟΟΤ\/, Τγ30θ ΟθίθσΙΟΓ, 
3ηίί1θη και κάθε άλλη συσκευή που χρησιμοποιείται για 
την τεχνική υποστήριξη του συστήματος ασφάλειας ( 
Συσκευές Ανίχνευσης Χημικών και Βιολογικών ουσιών 
καθώς και διατάξεις Περιμετρικής προστασίας αερο¬ 
πορικών εγκαταστάσεων, όπως κάμερες, συστήματα 
ΒαάβΓ κ.λ.π.) 

2.15. β Η συντήρηση και ρύθμιση των ανωτέρω συσκευ¬ 
ών και συστημάτων ασφάλειας για Μονάδες, την ευθύνη 
της λειτουργίας των οποίων έχει η ΥΠΑ, πραγματο¬ 
ποιείται από ηλεκτρονικούς υπαλλήλους ΤΕ ή ΠΕ που 
έχουν παρακολουθήσει πέραν της βασικής εκπαίδευ¬ 
σης στη ΣΠΟΑ και εκείνες των προμηθευτών συσκευών 
ασφάλειας, εφόσον τούτο αποτελεί συμβατική τους 
υποχρέωση. 

2.15. γ Οι ηλεκτρονικοί υπάλληλοι στους οποίους δεν 
παρέχεται εκπαίδευση από τους προμηθευτές συσκευ¬ 
ών ασφάλειας και οι οποίοι καλούνται να υπηρετήσουν 
αυτές, εκπαιδεύονται στο ΣΠΟΑ/Γ, στο συγκεκριμένο 


σύστημα ασφάλειας (π.χ. ΗΒ3, ΕΟΟθδδ οοπΙγοΙ, χ-Γ3γ κ.λπ.) 
για έξι (6) τουλάχιστον, εκπαιδευτικές ώρες ανά σύ¬ 
στημα, με χορήγηση βεβαίωσης παρακολούθησης του 
αντίστοιχου συστήματος. 

2.15. δ Στις περιπτώσεις σοβαρής αναβάθμισης των 
υφιστάμενων συστημάτων ασφάλειας παρέχονται, με 
απόφαση της Δ/νσης Δ15, πρόσθετες εκπαιδεύσεις, η 
διάρκεια και η φύση των οποίων εξαρτάται από την εν 
λόγω αναβάθμιση. 

2.15. ε Η συντήρηση των συσκευών του αεροπορικού 
φορέα ή του φορέα επιχειρησιακής εκμετάλλευσης του 
εξοπλισμού θα πρέπει να γίνεται από ίδιον προσωπικό 
το οποίο: 

• είναι διαπιστευμένο από τον Υπεύθυνο Ασφάλειας 
του Φορέα για διαχείριση εμπιστευτικών πληροφορι¬ 
ών 

• πληροί τις κατ’ αντικείμενο προβλέψεις ειδικής εμπι- 
στευτικής εκπαίδευσης για γνώση σε πλήρη έκταση των 
τεχνικών παραμέτρων του συστήματος ή της αντίστοι¬ 
χης συσκευής 

2.15. ζ Ο έλεγχος καταλληλότητας του προσωπικού της 
προηγούμενης παραγράφου πραγματοποιείται από την 
ΥΠΑ/Δ15, σύμφωνα με τα προβλεπόμενα στον ΕΚΑΠΑ 
και το ΕΠΠΕΑΠΑ. Ο έλεγχος της καταλληλότητας της 
επιχειρησιακής εκμετάλλευσης και η πιστοποίηση των 
ανωτέρω συσκευών και συστημάτων ασφαλείας πραγ¬ 
ματοποιείται από υπαλλήλους της ΥΠΑ/Δ15, οι οποίοι 
διαθέτουν την ανάλογη εκπαίδευση, είναι διαπιστευ¬ 
μένοι για διαχείριση εμπιστευτικών πληροφοριών και 
πληρούν τις προϋποθέσεις του π.δ. 410/1993. 

2.16. ΕΚΠΑΙΔΕΥΤΕΣ ΑΣΦΑΛΕΙΑΣ ΠΟΛΙΤΙΚΗΣ ΑΕΡΟΠΟ¬ 
ΡΙΑΣ - ΕΞΕΤΑΣΤΕΣ ΘΕΜΑΤΩΝ 

Οι εκπαιδευτές και εξεταστές επί των θεματικών 
ενοτήτων της αεροπορικής ασφάλειας στις εκπαιδεύ¬ 
σεις που διεξάγονται στη ΣΠΟΑ/Γ, ορίζονται μετά από 
εισήγηση της Δ/νσης ΥΠΑ/Δ15 και περιλαμβάνονται 
στην εκάστοτε ισχύουσα σχετική υπουργική απόφαση. 
Ειδικότερα σε ό,τι αφορά την εκπαίδευση ελεγκτών 
ασφαλείας (δΟΓθθπθΓδ) σε προσομοιωτή ελέγχου απο- 
σκευών/χειραποσκευών (ΟΒΤ) απαιτείται η παρουσία 
δύο εκπαιδευτών ανά εκπαιδευτική σειρά. 

Οι ανωτέρω εκπαιδευτές/εξεταστές δύνανται να συμ¬ 
μετέχουν, όταν επείγουσες ανάγκες το επιβάλλουν, 
μετά από σχετικό αίτημα εταιρειών, και σε ενδοεταιρι- 
κές εκπαιδεύσεις ασφάλειας φορέων που προβλέπονται 
στις παρ.2.10 και 2.11.β του παρόντος, με τη σύμφωνη 
γνώμη της ΥΠΑ. 

Στις εν λόγω εκπαιδεύσεις καθώς και σ’ αυτές της 
παραγρ. 4.3 του παρόντος δύνανται να συμμετέχουν 
ως εκπαιδευτές/εξεταστές υπάλληλοι της Αεροπορικής 
Αρχής των αερολιμένων με ανάλογη γνώση και εμπειρία 
στο αντικείμενο. 

3. ΕΠΑΝΑΛΗΠΤΙΚΕΣ ΕΚΠΑΙΔΕΥΣΕΙΣ ΑΣΦΑΛΕΙΑΣ 

3.1 Το προσωπικό των παραγρ. 2.1, 2.2, 2.3 του Παραρ¬ 
τήματος επανεκπαιδεύεται στο Σ.ΠΟ.Α/Γ ανά τριετία 
τουλάχιστον, εκτός αν άλλως αποφασισθεί από τον 
Διοικητή ΥΠΑ, προκειμένου να παραμένει ενημερωμέ¬ 
νο επί των νεωτέρων εξελίξεων κι επιτευγμάτων στον 
τομέα ασφάλειας αερομεταφορών. 

Η συνολική διάρκεια της επαναληπτικής αυτής εκ¬ 
παίδευσης δεν μπορεί να είναι μικρότερη των έξι (6) 
διδακτικών ωρών. 

3.2 Το προσωπικό των παραγρ. 2.5, 2.6, 2.7, 2.8, 2.9 και 
2.11.α του Παραρτήματος πρέπει να επανεκπαιδεύεται 
με ευθύνη των φορέων στους οποίους παρέχει την ερ¬ 
γασία του. 

Η επανεκπαίδευση αυτή, διάρκειας τουλάχιστον τεσ¬ 
σάρων (4) ωρών, παρέχεται ανά τριετία, έχει τον χα¬ 
ρακτήρα της ενημέρωσης του εν λόγω προσωπικού επί 
των νεωτέρων εξελίξεων και ισχυουσών διαδικασιών 
στον τομέα της ασφάλειας αερομεταφορών και δύναται 
να πραγματοποιείται και με τη διαδικασία των παρ. 2.10 
και 2.11.β του παρόντος Παραρτήματος. 

3.3 Οι εκπαιδευτές αεροπορικής ασφάλειας των κατη¬ 
γοριών που αναφέρονται στις παρ. 2.10, 2.11.β και 2.16 του 
Παραρτήματος συμμετέχουν σε ετήσια ενημερωτικά σε¬ 
μινάρια που διοργανώνει η ΥΠΑ/Δ15, σε συνεργασία με 
τη ΣΠΟΑ/Γ, προκειμένου να είναι ενημερωμένοι σχετικά 
με τις τρέχουσες εξελίξεις και τα νέα δεδομένα στον 
τομέα ασφάλειας αερομεταφορών τόσο σε εθνικό όσο 
και σε διεθνές επίπεδο. Η διάρκεια των επαναληπτικών 
αυτών εκπαιδεύσεων είναι τουλάχιστον έξι (6) ώρες 
και οι θεματικές ενότητες διαμορφώνονται αναλόγως 
της κατηγορίας των εκπαιδευτών προς τους οποίους 
απευθύνονται 

4. ΕΙΔΙΚΕΣ ΕΚΠΑΙΔΕΥΣΕΙΣ ΑΣΦΑΛΕΙΑΣ - ΟΡΟΙ/ΠΡΟΫ- 
ΠΟΘΕΣΕΙΣ ΣΥΜΜΕΤΟΧΗΣ ΑΤΟΜΩΝ ΣΤΟ ΕΚΠΑΙΔΕΥΤΙΚΟ 
ΠΡΟΓΡΑΜΜΑ ΑΕΡΟΠΟΡΙΚΗΣΑΣΦΑΛΕΙΑΣ 

4.1. Πέραν των πιο πάνω βασικών κι επαναληπτικών 
εκπαιδεύσεων ασφάλειας, η Υ.Π.Α/Δ15 - στα πλαίσια της 
διαρκούς ευαισθητοποίησης και επαγρύπνησης του συ¬ 
νόλου των εργαζόμενων σε αεροπορικές εγκαταστάσεις 
- καθορίζει και οργανώνει, αναλόγως των εκτιμώμενων 
αναγκών, ειδικές κατά κατηγορία προσωπικού εκπαιδευ¬ 
τικές δραστηριότητες (π.χ αντιπροσώπων αεροπορικών 


εταιρειών, προσωπικού παροχής υπηρεσιών καθαρισμού 
κ.λπ.) στις οποίες μεταξύ άλλων προκαθορίζονται το 
είδος, τα θέματα, το εύρος ανάπτυξης αυτών, η διάρκεια 
και η έκταση της δραστηριότητας αυτής. 

4.2. Λόγω της ευαισθησίας των πληροφοριών που πα¬ 
ρέχονται κατά τη διάρκεια των εκπαιδεύσεων ασφάλει¬ 
ας, καθώς και των φυσικών προσόντων που ενδέχεται 
να απαιτούνται από τους εκπαιδευτές, για την αποτε¬ 
λεσματική διεξαγωγή ορισμένων εκ των εκπαιδεύσεων 
αυτών, η Υ.Π.Α/Δ15. μεταξύ των άλλων θεμάτων καθο¬ 
ρίζει και τους όρους ή προϋποθέσεις που πρέπει να 
πληρούνται για να εξασφαλίζεται δικαίωμα πρόσβασης 
στο αντίστοιχο κατ’ αντικείμενο εκπαιδευτικό υλικό και 
συμμετοχής στις αντίστοιχες εκπαιδεύσεις. 

4.3. Με ευθύνη της Διοίκησης των αερολιμένων ορ¬ 
γανώνονται, μια φορά ετησίως, ενημερωτικά προγράμ¬ 
ματα ευαισθητοποίησης των εργαζομένων σε θέματα 
αεροπορικής ασφάλειας, σύμφωνα με την παράγραφο 
25.2.2.ν του ΕΚΑΠΑ, για το λοιπό προσωπικό τους που 
έχει πρόσβαση στους υποκείμενους σε έλεγχο χώρους. 
Η διάρκεια αυτών είναι τουλάχιστον 3 ώρες (καθώς και 
μιας ώρας επιτόπιας εκπαίδευσης), και αφορά κυρίως 
τις ενότητες: χώροι αερολιμένα, απειλές - συμβάντα, 
έλεγχος πρόσβασης, έλεγχοι ασφαλείας 

Μετά δε την ολοκλήρωσή των χορηγείται στους συμ¬ 
μετέχοντας, από τον αερολιμένα βεβαίωση παρακο¬ 
λούθησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 9 Μαρτίου 2007 
Ο Διοικητής 

ΙΩΑΝΝΗΣ ΑΝΔΡΙΑΝΟΠΟΥΛΟΣ 

